Herbicides i plaguicides\nSón substàncies químiques que serveixen per eliminar plantes o insectes: herbicides, insecticides, plaguicides o fungicides. Es generen tant a les llars com a les empreses en forma d’adobs químics i productes per eliminar petites animalons molestos.\nÉs el grup de residus amb més toxicitat, ja que poden estar diluïts en productes inflamables o contenir metalls pesants o altres components tòxics que poden ser cancerígens o mutàgens. Per tant, és convenient mantenir-los sempre ben tancats i etiquetats, tant a casa com per portar-los a la deixalleria.\nEs poden fer servir infusions de camamilla per reforçar la resistència de les plantes a les plagues; talls de llimona amb espècies com el clau, el bitxo o el pebre per allunyar les formigues, o rams de menta o romaní per evitar mosques i mosquits.\nSERTEGO s’encarrega de recollir aquests residus per reagrupar-los i portar-los a l’empresa SARPI, que els elimina per combustió en una incineradora especialitzada.


Pedagogia Mòbil: Pràctica 7_Miscel•lània de propostes i respostes_David Infantes_07-12-2014\nPràctica 7_Miscel•lània de propostes i respostes_David Infantes_07-12-2014\nCom heu pogut observar amb els diversos mòduls treballats, he cercat tots els meus treballs envers a la gastronomia, degut al meu perfil professional del PTT d'Axiliar d'Hoteleria.\nPer tant, establir només una de les apps, seria molt difícil establir una, però si es puc dir quines m'han impactat més, i que de ben segur els meus alumnes treballaran a l'aula.\n"Eltenedor, reserves onlines"; aquesta aplicació permet realitzar una reserva online entre més de 5000 restaurants de tota Espanya e inclou promocions de fins un 5'% de descompte en carta. Les reserves es poden realitzar a traves de les aplicacions smartphones\n"GoChef, pide el camino al restaurante": selecció del menú de la carta amb antelació a través dels smartphone, per arribar al restaurant del menjar preparat,\n"Hapifork, el tenedor intel·ligent": la forquilla intel·ligent ajuda a perdre pes. Emet una vibració si no tens un hàbit saludable de menjars, emmagatzema dades i les comparteix via email amb el metge nutricionista.\n"Touch Table PC: un dels dispositius" guanyadors dels Innovationn Award. Mostra els menús disponibles i permet realitzar la comanda i formalitzar el pagament\n"Control de costos de menús": La strat up espanyola Softame ha creat una aplicació per controlar els costos de plats en els restaurants, que mostra al mateix temps real qu els plats son rentables segons el mercat i dels quals no permet, activar-los o desactivar-los de la carta digital. L' aplicació està pensada per us de negocis amb gran nombre de canvis de plats?\nComentaris envers les preguntes del fòrum?\nQuina app he escollit i el perquè\nRealment la que faré servir serà la de control de costos, ja que a classe treballem les matemàtiques envers les fitxes tècniques i els escandalls de plats. Crec que és una aplicació ideal i que de ben segur aniré treien profit.\nQuina aplicació docent faries servir, i per què?\nEn els últims mòduls he treballat amb pinterest, és una app fàcil i ràpida de penjar i crear temes gastronòmics, entres altres.\nCom és o creus que seria la classificació mitjançant carpetes a les tauletes dels alumnes?\nCrec que hauríem de ser molt curosos em no empatxar als alumnes amb una sèrie de classificacions i carpetes. Encara que molts dels nostres alumnes ens guanyen tecnològicament, cal esmentar que molts d'ells també es cansen i abandonen pàgines que certament són interessants pel seu aprenentatge.\nLes carpetes que crearia serien:\n1- Xarxes socials: Face, google plus, etc.\n2- Gestió: dropbox, evernote, astrid, etc.\n4- Gastronòmiques: codis QR, control de costos, etc.\nQuines preguntes et faries o què tindries en compte per començar un projecte d'introducció de les tauletes?\nPrimerament no crec que tots els alumnes puguin adquirir unes tauletes ni tampoc que el centre disposi d'aquests suport tecnològic. Caldria, no obstant, realitzar.ho a les aules d'informàtica i complementar.la amb les tablets, si escau. Seria interessant establir quina memòria disposen, per no tenir problemes a posteriori.\nEstabliria les apps més escaients envers la seva formació i aplicació amb el perfil professional. Crearia un full de ruta, començant per les xarxes social, intercalant problemes de càlcul, prevenció de riscos laborals i alguna que altra llaminadura d'apps gastronòmiques.\nRebeu una forta salutació i fins molt aviat


Visita al Museu de Gavà | El sexe a Roma\nVisita al Museu de Gavà\nPer tercer cop, Arqueoxarxa organitza l’exposició “El sexe a l’època romana” i aquesta vegada al Museu de Gavà. Tot i que l’any passat jo, Alma Bergel, ja vaig assistir a l’exposició organitzada al Museu de Badalona, a la Magna Celebratio.\nL’exposició es deia “El sexe a l’època romana” però no pensàvem que seria una exposició tan explícita. Només entrar, ja es poden veure diferents pintures i escrits, entre explícites escultures, que representaven moltes escenes eròtiques i consells, entre altres coses, d’Ovidi, de Sèneca o de Plaute. “Que no cessin les paraules suggeridores ni els dolços murmuris; que no faltin, mentre dura el joc, aquelles expressions pujades de to que us exciten.”, va dir Ovidi plantejant la seducció com un món d’enganys i d’estratègies.\nTambé hi havia entre llànties amb postures sexuals i copes amb formes fàl·liques molts textos explicatius que ens ajudaven a comprendre millor la forma en què duien els romans la seva sexualitat, que al nostre semblar, era d’una manera més lliure i sense tabús. Però realment si llegim i intentem entendre el pensament de l’època, ens adonem que no és que visquessin la sexualitat d’una manera més lliure sinó d’una manera diferent de l’actual.\nMoltes coses de les quals nosaltres avui dia ens avergonyim o evitem parlar amb normalitat, fa 2000 anys eren totalment naturals, com el sexe en grup o el sexe amb animals (zoofília). En aquesta exposició, hi podem veure diverses fotos de quadres on es representa un home copulant amb una cabra o a un grup d’homes practicant sexe amb tota naturalitat.\nL’homosexualitat a l’època romana no creieu que estigués mal vista, sempre que fos entre homes, es considerava normal el desig i l’atracció entre dos homes. Sense anar més lluny, l’emperador Adrià estimava el jove Antínous i no s’avergonyia pas d’aquest sentiment.\nPerò, d’altra banda, la masturbació, per exemple, era una cosa que estava mal vista. Ja que la finalitat de consumar l’acte sexual era la procreació i masturbar-se es considerava la pèrdua de possibles vides.\nI una cosa que era terriblement humiliant per a ells era fer un “cunnilingus”, ja que l’home deixava de sentir plaer per a ell mateix, per rebaixar-se a fer aquest acte a la dona que només aquesta és complaguda.\nTambé ens expliquen que la prostitució era diguem-ne una necessitat social. Al museu es veu una imatge d’un bordell i també d’altres on s’anuncien els preus de les prostitutes i on elles mateixes fan propaganda de les seves habilitats com a meretrius.\nRespecte al moment íntim, el “coitus” com dirien ells, la dona tenia una postura habitual que era la del missioner, ella a sota. Però a poc a poc va anar canviant la moral romana i el que la dona estigués a sota, va deixar de ser tan important i aquesta ja es posava a sobre adquirint un paper més sensual i dominant. Això ho podíem llegir entre explícites explicacions que anaven fent entre petits incisos de Marcial o de Suetoni.\nTambé, entre tot això, hi havia un munt de paraules i expressions llatines referents al llenguatge eròtic que encara avui dia utilitzem.\nNosaltres havíem sentit a parlar i també havíem llegit algunes coses sobre el sexe i els romans, sabíem que gaudien d’una sexualitat lliure sense complexo;s però aquesta exposició ens va obrir la ment a un pensament totalment diferent.\n← Índex\tEl matrimoni →\nUn pensament sobre “Visita al Museu de Gavà”\n24 d'abril de 2014 a les 21:36\nGràcies per mostrar-nos l’exposició a la qual veu anar i així deixar-nos gaudir-la des d’aquí. Hi ha pintures de l’exposició que em semblen molt sorprenents, mai m’hagués imaginat que a aquesta època ja existissin aquestes coses.


Àloe Vera per al benestar i cura de la pell - Pirxots Cosmetics\nÀloe Vera per al benestar i cura de la pell\nTothom ha sentit parlar alguna vegada a la seva vida sobre les propietats de l’àloe vera per a la cura de la pell. Per aquest motiu, no és estrany que sigui un dels components estrella de serums reparadors i cremes hidratants. Et descobrim per què introduir aquesta planta en les teves rutines de cura de la pell.\nQui no s’ha cremat alguna vegada i ha utilitzat un tros d’àloe vera per a alleujar la pell? El secret d’aquesta planta es troba en el gel que hi ha en les seves fulles, ric en vitamines, minerals com el magnesi i el calci, aminoàcids i creatina, entre molts altres components que li atorguen els seus poders curatius i hidratants. En què ens pot ajudar?\nUna de les propietats més conegudes de l’àloe vera és que és hidratant i això la fa ideal per a la pell seca. Encara que, en realitat, aquesta planta pot aplicar-se en tot tipus de pells. Per aquest motiu, no és d’estranyar que s’hagi guanyat un lloc privilegiat en la cosmètica i, concretament, en la cura facial.\nPel seu alt contingut en col·lagen i elastina, també ajuda a prevenir l’envelliment de la pell.\nSabies que l’àloe vera pot ajudar-te a fer desaparèixer les petites imperfeccions de la pell? Les seves propietats regeneratives ajuden a cicatritzar i són molt efectives per a millorar les marques de l’acne, les taques superficials o les petites cicatrius. Recomanem introduir una crema per a reparar la pell o un serum reparador que continguin els seus extractes en les rutines de cura de la pell.\nL’àloe vera actua com a astringent natural, la qual cosa significa que té la capacitat de retreure els teixits i té propietats cicatritzants, anti-inflamatòries i anti-hemorràgiques.\nFoam Facial Cleanser de Pirxot Cosmetics\nA Pirxots Cosmetics sabem que l’àloe vera és un ingredient imprescindible en la cosmètica i, per aquest motiu, l’hem introduït en el nostre nou Foam Facial Cleanser, una crema facial en forma d’escuma cremosa que calma i purifica deixant una sensació fresca i reconfortada sense ressecar la pell ni causar tibantor.\nAquest netejador facial sostenible i cruelty free treu el màxim partit a les propietats calmants i hidratants de l’àloe vera per a oferir la millor crema hidratant per a dones i homes. També ens beneficiem dels seus poders per a eliminar toxines i purificar la pell, oferint un producte que es convertirà en un imprescindible en les rutines de cura de la pell.\nA més, és ideal per a combinar amb el Serum DNA Repair, que es pot aplicar després del netejador per a reparar les capes més profundes de la pell i amb la nostra crema per a la cara Moisturizing Cream DNA Repair, per a protegir les capes més superficials de la pell i completar les rutines de cura de la pell.\nTots aquests productes segueixen la filosofia de Pirxots Cosmetics: fabricació i embalatge 100% sostenibles per a ajudar a cuidar del planeta i cruelty free, ja que mai els provem en animals. Anima’t a cuidar de la teva pell!\n❮ Tot sobre la cura facial per a homes\nDiferències entre Crema Hidratant i emol·lient ❯


Les ulleres de realitat augmentada d’Epson\nLes ulleres de realitat augmentada d’EpsonPer Xavier Jiménez – 8 març, 2014Publicat a: Aplicacions, INFORMÀTICA, Jocs, TELEFONIA, Wearables Les Google Glass no estan soles, diverses marques estan treballant en nous dissenys i funcionalitats. La marca Epson està desenvolupant el segon model Moverio, amb un pes inferior a l’anterior i pensats per ser utilitzats en entorns que poden ser socialment molt ben acceptats, com són els esdeveniments esportius, museus i aplicacions mediques. Les accions de la companyia s’han triplicat des que han mostrat els seus plans de futur.\nEls nous models sortiran al mercat a un preu molt inferior a les originals de Google i tindran com a punts forts l’ús de la realitat augmentada, la superposició de gràfics d’ordinador directament sobre el que està passant en el món real i que cada lent tindrà la seva pròpia pantalla independent, per ser usada de forma diferent.\nEl cert és que tot segueix movent-se en el terreny de l’especulació perquè fins i tot estan en desenvolupament, però cada vegada tenim més pistes de com serà el futur gràcies als vídeos en què els fabricants ens mostren les seves possibilitats.\nFa uns anys ens semblava estrany que se sabés de qui procedia una trucada, ara no parlem per sistema amb persones que no s’identifiquen prèviament. Sembla bastant obvi que canviaran en els pròxims anys algunes de les nostres percepcions sobree el que és correcte i adequat, a més d’haver d’acostumar-nos a l’ús de la realitat virtual com un entorn gairebé real, gràcies a la creació de nous dispositius.\niOptik realitat augmentada en les lents de contacte #CES2014\nInvizimals, cromos i realitat augmentada\nIngress, el joc addictiu de realitat augmentada de Google\nTemes Epson, Google Glass Comentarios tancats


Dos llagosterencs en un partit de l'ACB - Diari de Girona\nDos llagosterencs en un partit de l'ACB\nAmb només divuit anys l'aler Guillem Jou debuta a la màxima categoria amb el Manresa en un partit contra el Joventut del base Albert Sàbat · La germana de Jou va jugar a Lliga Femenina amb l'Uni i els seus dos cosins amb el Sant Josep a LEB Or\ngirona | marc verdaguer 03.11.2015 | 00:00\nSàbat i Jou després del partit de diumenge a Manresa. twitter\nSàbat i Jou després del partit de diumenge a Manresa.\nLlagostera és una població de poc més de 8.000 habitants que, esportivament parlant, s'ha converti en mèdiatica en els últims anys pels ascensos del seu equip de futbol. Un Llagostera que, de la mà del matrimoni format per la presidenta Isabel Tarragó i el tècnic Oriol Alsina, viu la seva segona temporada en el futbol professional jugant a Segona A. Menys habitual és veure esportistes de Llagostera arribant a l'elit. En el món del futbol, Jordi Roura va debutar amb el primer equip del Barça fins que una topada contra Marco Van Basten en un partit de Copa d'Europa va esguerrar una carrera sobre la gespa i, actualment, l'exjugador llagosterenc és el director del futbol base blaugrana. Ara bé, Roura segur que no es va enfrontar contra un altre futbolista de Llagostera en un partit de Primera Divisió com va succeir diumenge en el Manresa-Joventut de la Lliga ACB. A manca de tres segons pel descans, el tècnic local, Ibón Navarro, va fer sortir a la pista Guillem Jou (Llagostera, 1987) que, amb tot just 18 anys, debutava a la màxima categoria just el dia que el seu equip s'enfrontava al Joventut del base Albert Sàbat (Llagostera, 1985). Un triple de Demond Mallet va acabar donant la victòria a la Penya (84-85), que aquest estiu ha recuperat Sàbat per a l'ACB després de molts anys del base brillant a LEB Or, però el partit quedarà com el del debut a l'elit d'un aler molt potent físicament (1,97 d'alçada) a qui molts veuen consolidant-se en el món del bàsquet professional.\nLa temporada passada, quan encara era júnior, i amb Pedro Martínez a la banqueta de l'equip del Bages, Guillem Jou ja va treure el cap en molts entrenaments de la primera plantilla i va tenir minuts en amistosos de pretemporada. No va arribar a jugar a l'ACB. Com sí que va fer el base gironí Nil Angelats, ara en el bàsquet alemany, però, en canvi, diumenge sí que debutar contra el Joventut arribant a la màxima categoria després d'uns anys de formació passant per Llagostera, Sant Josep Girona en els anys d'infantil i cadet i, les dues últimes temporades, amb el júnior del Manresa. Jou compagina la rutina del primer equip d'Ibón Navarro amb els partits amb el Martorell, equip vinculat dels manresans a Lliga EBA (competeixen en el grup on no hi són Quart i Salt). A EBA, Jou ha jugat 4 partits amb 11 punts i 7 rebots de mitjana.\nGuillem Jou també ha tret el cap en les primeres seleccions convocatòries de les seleccions espanyoles i, de fet, aquest passat juny va formar part de l'equip que la FEB va enviar al mundial de 3x3 sub18 a Debrecen (Hongria) on van aconseguir la quarta posició. Jou és membre d'una família amb molt de bàsquet. La seva germana gran, Carla, ara juga amb el GEIEG de Copa Catalunya però, en temporades anteriors, va arribar a debutar amb l'Uni a Lliga Femenina 1 en els temps d'Anna Caula a la banqueta. Carla i Guillem Jou són cosins d'Edu i Eric Jiménez. El primer, ja retirat, va ser un habitual dels entrenaments del primer equip del CB Girona en algunes temporades d'ACB (sense arribar-a debutar en partit oficial) i va fer carrera a LEB Plata i Or amb equips com Vic, Guadalajara, Barça B, Andorra i Sant Josep Girona on va coincidir amb el seu germà Eric que encara continua jugant amb el Quart de Lliga EBA.\nUn gironí més a l'ACB\nLa desaparició del CB Girona i el posterior esfondrament econòmic del Sant Josep ha complicat més l'arribada de jugadors gironins a l'ACB. Albert Sàbat ha aconseguit tornar-hi aquesta temporada després que el Joventut apostés per ell després d'anys dominant a LEB Or on va aconseguir quatre ascensos esportius amb Canàries, Alacant i Burgos (dos cops). El veterà Jordi Trias té un paper poc protagonista a València mentre que Xavi Rabaseda i Oriol Paulí completen la nòmina de gironins a l'ACB juguen els dos amb el Canàries d'Aíto García Reneses. El joveníssim Eric Vila, amb encara 17 anys, va debutar la temporada passada en un partit de lliga ACB contra el CAI Saragossa amb el primer eqeuip del Barça i ara juga a les ordres d'Alfred Julbe al júnior del Barça i, de moment, encara no ha tingut cap oportunitat al filial de LEB Or, categoria on hi continua l'experimentat base gironí Quique Garrido amb el Navarra. Més enllà de l'evoluició de Jou i Vila, o de l'encara jove Oriol Paulí (anys), el futur del bàsquet gironí a primer nivell també pot passar per la carrera que pugui acabar treballant-se el pivot Yankuba Sima, que aquest anys s'estrena a la NCAA amb la universitat de St. John's que entrena el mític Chris Mullin.\nEl cas de Nil Angelats\nGuillem Jou ja entrenava la temporada amb el Manresa d'ACB, que llavors tenir Pedro Martínez a la banqueta, però l'actual tècnic del València no el va fer debutar en partit oficial mentre que sí que l'ha va donar minuts a un altre jove gironí Nil Angelats. El base va jugar en les tres primeres jornades de lliga (llavors el Manresa tenia molts problemes de lesions), però entre jugadors que es recuperaven i fitxatges que van anar fent els manresans, Angelats va acabar el curs jugant només a Lliga EBA amb el vinculat Sabadell Sant Nicolau. De fet, Nil Angelats (Girona, 1993) ja havia debutat un parell de temporades abans amb Jaume Ponsarnau a la banqueta. En aquella època el lesionat era Javi Rodríguez. Aquell curs, el 2012-13, Angelats s'havia guanyat el lloc de base titular al Sant Nicolau on, dos anys abans, havia arribat procedent del júnior del Salt buscar un equip de la zona de Barcelona, en principi era el Sant Nicolau B de Tercera Catalana, amb qui poder compaginar estudis i bàsquet. Format lluny de les bases dels clubs grans (Salle Girona i Salt), Nil Angelats va arribar a debutar a l'ACB i ara segueix l'aventura en el món del bàsquet jugant amb el Licher Baeren de la segona divisió alemanya on és el base titular (9 punts i 5 assistències per partit) d'un equip entrenat pel català Joan Rallo.


En el marc dels ajuts per a projectes de prevenció i preparació per a la reutilització de residus municipals 2018 que atorga l’Agència Catalana de Residus, Fundació Emys ha guanyat un ajut pel projecte « Prevenció del malbaratament alimentari des d’una perspectiva d’economia circular: com reduir el malbaratament alimentari incidint de forma coordinada en les diferents baules de la cadena i les seves interaccions ».\n–« Aquí no es llença res! » Curs amb les Cuineres de Sils al Rebost de Can Moragues: 5 sessions gratuïtes de cuina els dijous a la tarda per aprendre a cuinar amb productes que normalment es malbaratarien. Aquest curs començarà aquest 18 d’abril i es basarà en l’elaboració de receptes de cuina originals i saboroses tot reaprofitant sobrances o donant valor a fruites i verdures, làctics, carn i producte sec (una sessió temàtica per grup d’aliments). Els plats cuinats al curs es podran emportar a casa en una carmanyola. Inscripcions aquí!\nPrécédentAnteriorL’educació ambiental: una eina més a la conservació de les zones humides\nSegüentRuscus aculeatus L.Suivant


Aquesta empresa catalana canvia de mans - XCatalunya.cat\nAquesta empresa catalana canvia de mans\nLa companyia Allmed tanca la compra del 100% la catalana Texpol\nLa companyia xinesa Allmed, un dels principals fabricants d’apòsits a nivell mundial, ha tancat el 100% de la catalana Text Planas Oliveras (Texpol). Per la companyia asiàtica, suposarà disposar d’una plataforma de vendes i fàbriques arreu d’Europa mentre que els plans de Texpol, que mantindrà l’equip directiu, passen per passar dels 28 milions d’euros de facturació fins als 50 milions en tres anys.\nAmb més de 70 d’història, l’empresa catalana, amb seu a Manresa, és el principal fabricant d’apòsits quirúrgics d’un sol ús i disposa d’una quota de mercat del 42%. Concretament, fabrica productes sanitaris per al sector hospitalari, clínic, assistencial i també per al consumidor fina a través de les farmàcies. Segons ha informat la firma WindCorp Translink, dedicada a l’assessorament de compravendes d’empreses, l’operació permetrà les dues companyies aprofitar sinèrgies i fortaleses en fabricació i distribució.\nEl president de Texpol, Jesús Cristóbal, ha explicat que aquesta operació s’ha estat negociant durant més d’un any i mig i neix després d’una dècada de relació client-proveïdor entre les dues empreses.\n“L’objectiu primordial amb l’operació és impulsar la companyia a Espanya reforçant l’estabilitat empresarial i la seva capacitat de creixement i fabricació”, ha comentat Cristóbal.\nEl president de la companyia ha avançat que en els propers sis mesos la fàbrica de Manresa rebrà una inversió d’un milió d’euros, a més de les previstes per incorporar el catàleg de Texpol amb els productes d’Allmed.\nTags: Allmed, Texpol


El Final de la Jornada 23: El triangle - El Círcol\nInici / Bàsquet / El Final de la Jornada 23: El triangle\nEl Final de la Jornada 23: El triangle\nDesprés del parèntesi parcial competitiu la setmana passada per la Festivitat de Carnaval, en aquesta ha tornat la competició en el seu format habitual amb els 19 equips de la secció de bàsquet del Círcol jugant els seus respectius compromisos. Una jornada viscuda, pràcticament, en la seva totalitat en un triangle comprès per Badalona, amb derbis i bastants partits a casa i desplaçaments al Maresme i al Baix Llobregat.\nAbans d’endinsar-nos en aquest triangle que ens acompanyarà en el relat de la història d’aquesta jornada, observem els resultats del primer cap de setmana de març que són aquests:\nA Badalona, trobem el gruix de l’activitat en les primeres hores de la jornada del dissabte. El Preinfantil encetava el pot de les essències basquetbolístiques rebent a Països Catalans al Montgat. Fins als sis primers períodes, el matx va ser igualat i incert, sense dominador clar i on les defenses es van imposar a les escomeses ofensives rivals. En el setè període, però, són els montgatins qui prenen la iniciativa final al matx, marcant les primeres diferències sòlides al marcador que ja no deixarien fins al final de l’enfrontament. Així doncs, bon treball del Círcol, fins que a les acaballes finals es descentra i el Montgat ho aprofita per rubricar la victòria.\nDerrota del Preinfantil davant el Montgat en el partit que obria la jornada\nI de Països Catalans, creuem el Centre de Badalona, resseguint la línia de la costa per raure al carrer Antoni Maura i el Pavelló de Casagemes, on l’activitat seria frenètica en la nova sessió Círcol protagonitzada pels nostres equips federats més petits.\nSimultàniament, cara i creu pel Círcol en els primers dos partits del dia. Excel·lents prestacions en joc i concentració del Premini femení en el seu duel amb el Manyanet del districte de Sant Andreu de Barcelona. L’equip va sortir amb empenta des del salt inicial, circumstància que va poder mantenir fins al final del partit. L’equip de David Aldabert, Estel Sallas i Núria Arimont es van sentir còmodes, valentes i atrevides a l’hora d’encarar les situacions plantejades. Es va demostrar, amb escreix, l’evolució molt positiva del conjunt que comencen a polir detalls de joc que les farà créixer més.\nMalauradament les bones notícies del Premini Femení no es van traslladar a la pista del costat en el duel del Mini B davant el Sant Fost. Tot va quedar vist per a sentència en els primers 6 compassos del matx on un Círcol espès i destensionat anava a la deriva d’uns vallesans absolutament dominadors. Als darrers dos períodes, els nois de Roger Rubio i Marcel Climent aturen el cop i tornen a la bona dinàmica mostrada en duels anteriors com el dia del Joventut a l’Olímpic. L’equip canvia el xip, però ja és massa tard i el mai és irremeiable per més que la voluntat hi era al darrer tram del matx.\nLa jornada va prosseguir, com és habitual, cada 15 dies de matí de dissabte a Casagemes, amb els encontres del Premini masculí i el Mini A.\nNo va tenir el dia més afinat, el Premini masculí, el Círcol Gràfiques Venus de Ramon Domeng, Jaume Lleal i Cristina Royo, en el seu encontre davant el Sant Joan Despí. Massa bot, poca circulació i poc encert en els primers minuts. A les acaballes del matx, l’equip aconsegueix activar-se i el joc es torna més ràpid i fluïd, En conseqüència s’augmenta les prestacions i l’encert i per fi, es deixa de petja al conjunt baixllobregatí.\nAl mateix temps, el Mini A supera ajustadament al Bon Pastor, en un altre enfrontament del Círcol amb un conjunt del districte de Sant Andreu de Barcelona. Va ser un partit fluix, amb poc ritme i intensitat general on al final, els nois de Jordi Garcia, Pol Catalán i Álvaro Puertas es mostren superiors en les accions finals.\nI abans de dinar, l’atenció tornava a on vam començar el dissabte, la gent del bàsquet de la casa: a Països Catalans. Allà, les Cadet, el Círcol Gràfiques Venus, reprenia la competició rebent al Vila Olímpica de la capital catalana. En un partit força correcte, les noies d’Artur Grau, Marta Molina i Marta Torrents superen a bastament les barcelonines. Va faltar brillantor i lluïment en un matx que va tenir alts i baixos constants en ritme i intensitat, davant un rival que va oposar resistència els primers 5 minuts. A partir d’aquí, el Círcol prem l’accelerador i trenca el matx estabilitzant distàncies sempre al voltant dels 20 punts.\nBadalona és el primer vèrtex del triangle on està emmarcada la jornada de competició al bàsquet. El segon el trobem al Baix Llobregat. I el primer plat es va servir en la matinal de dissabte, amb les noies de l’Infantil femení de comensals que visitaven el Josep Pla de Sant Andreu de la Barca. Allà es van confirmar les bones sensacions iniciades en jornades pretèrites, sumant-li a més que les circumstàncies ocorregudes al partit dificultaven poder veure aquesta millora. El duel va ser molt travat, amb contínues interrupcions que feien que el Círcol no pogués córrer ni jugar com hauria estat desitjat. Es va veure poques jugades col·lectives trenades i es va haver de fiar la sort del matx en les individualitats i la qualitat tècnica de les jugadores. Remarcar, valorar i felicitar el Círcol de Clara Navarro i Bernat Rojo l’esforç i l’entrega en un terreny gens fàcil de combatre. Les sensacions són molt positives i l’evolució de l’equip dóna els primers rèdits.\nL’única excepció que defuig aquest triangle protagonista aquesta setmana a la secció més esportiva de la casa és el Cadet Masculí Interterritorial que visitava la històrica pista del Carrer Girona de Granollers d’on sortia amb una clara derrota enfront del segon classificat de la taula, el potent conjunt de la capital del Vallès Oriental que només ha perdut davant l’invicte Sant Josep, l’intractable líder de la categoria.\nMatí de dissabte pels més petits i primera tarda de dissabte del mes de març monopolitzada pels equips més grans de la casa, amb dos derbis al menú de molt interès entre altres.\nLa tercera pota del triangle de la jornada, la del vèrtex Maresme es comença a formar a Premià de Mar amb l’encontre del Júnior A femení al Municipal del carrer del Mig, la pista principal de la vila on juga l’AB Premià. Clara victòria de les noies de Jaume Lleal i David Aldabert que sense massa estridències i amb un joc més efectiu que brillant derroten al conjunt maresmenc.\nI de Premià a Mataró, a la capital del Maresme i al Josep Mora. Allà, el Sènior A, el Círcol Cotonifici treu un valuós i important triomf de la pista de la Unió Esportiva. Sempre comandant les operacions, els badalonins arrenquen bé el matx amb sòlids avantatges que els locals neutralitzar al final del primer acte. Tot seguit el Círcol carbura a ple rendiment i marxa camí de vestidors amb la renda que seria clau al final del matx. I és que a la represa, els visitants sostenen la diferència, però en el darrer compàs les coses es compliquen quan els mataronins posen setge al cèrcol badaloní col·locant-se a només 4 punts dels nois de Víctor Carrasco, Jordi Ferrer, David Molina i Manel Guarjardo. Al final, el Círcol sap patir i aguanta estoicament. I des de la línia de tirs lliures es rubrica un nou pas en el repte de seguir sent un dels capdavanters a Primera Catalana. Tan important és aquesta victòria que obre un esvoranc important entre les places d’ascens de categoria amb Maristes, Círcol i Girona al capdavant, i la resta del greup de rivals que encapçala, precisament, la UE Mataró.\nAixò al Maresme. Tornant a casa, dos derbis badalonins, amb el Círcol de protagonista visitant diversificava les mirades, gairebé a la mateixa hora. A Països Catalans, derbi a la Sots21 Preferent a feu del Sant Andreu de Natzaret. A Casagemes, el primer Minguella – Círcol de la jornada, el de Tercera Catalana amb el Sènior B del Círcol.\nEl primer dels dos partits va ser el derbi a la pista del carrer Antoni Maura. Allà, el Sènior B amb una gran lliçó de constància, feina i gestió de tempo derrota a un Minguella que no dóna el braç a tòrcer en cap instant. Primers 15 minuts igualats fins que els homes de Ricard Santiago i Jordi Garcia troben la clau de volta al matx: la ràpida circulació de pilota que obria el forat a la zona plantejada pels rivals. Després del descans, i amb una diferència còmoda al marcador, el Círcol intenta marxar trencar l’electrònic. Però es troba un Minguella més incisiu en defensa que impossibilita l’escapada. Els tirs ja no entren i els visitants pateixen. Al darrer quart s’arrenca amb un petit coixí que el Círcol gestiona fantàsticament fortificant-se en defensa i sent molt efectius en el llançament exterior. Sap jugar amb els nervis i desesperació final del Minguella i assoleix un gran triomf que els col·loca líders de la Lliga, juntament amb el Sant Feliu de Guíxols i a expenses això si del partit que jugarà el Boet Mataró d’aquí un parell de setmanes.\nL’altre derbi, el de la Sots21 al carrer d’Ausias March, la casa del Sant Andreu de Natzaret va tenir color Círcol de salt inicial a botzina final. No hi va haver més història que la d’un Círcol que amb mà de ferro va comandar tots els barems del joc. El marcador final és prou eloqüent. Victòria de caràcter del líder que no es va deixar sorprendre.\nClara victòria del Círcol a la pista del Sant Andreu de Natzaret en el derbi a la Sots21 Preferent\nL’endemà, diumenge, l’activitat i l’actualitat Círcol seguia ben viva, sobretot a Badalona.\nA La Plana amb doble menú davant representants del Vallès Oriental. Primer amb el Júnior B masculí – Mollet. Els nois d’Andreu Lladó, Adrià Puente i Ramon Gotzens van sortir freds, amb un ritme de joc lent i sense pràcticament mobilitat a la pilota, malgrat el domini incipient al marcador. Progressivament, el Círcol es va anar entonant en defensa assecant la projecció anotadora vallesana. A la mitja part, un coixí còmode de 15 punts reflectia l’inici dels millors moments locals al Passatge de La Plana. A la sortida de vestidors l’encert a pintura combinat amb el llançament exterior i l’enduriment defensiu fa que la diferència a l’electrònic assoleixi cotes de fins a 20 punts. Al darrer període, però, el Círcol es descentra més pendent de factors aliens al bàsquet que el seu propi joc. Això fa que el Mollet es reenganxi al duel, posant en perill la victòria que bona part de l’encontre havia envestat el conjunt badaloní.\nTot seguit, l’Infantil masculí es desfeia plàcidament d’un Caldes que va oposar resistència els primers 2 actes del matx. En els següents 10 minuts, un parcial de 17-0 gestat en la pressió defensiva i la lluita pel rebot fa que el Círcol dinamiti l’encontre i el porti definitivament al seu terreny. Els vallesans claudiquen i la distància al lluminós es fa enorme. Bona victòria del Círcol que es retroba amb sensacions positives.\nSeguim el relat del diumenge a Badalona, però canviant de pavelló. A Pomar, el Sots21 B va sumar la tercera victòria consecutiva davant el Sant Ignasi del districte de Sarrià – Sant Gervasi. Aquest cop, els homes de Santi Rodríguez van haver de suar tinta per aixecar un marcador esquiu durant 30 minuts al voltant dels 8 punts, tot i que el joc feia llegir que era el Circol qui dominava la situació. Al final, el marcador va fer justícia el vist a pista, els badalonins giren la truita i tiren endavant un partit força correcte en línies generals.\nAixò a Badalona. A la banda Maresme del triangle de la jornada, el Júnior A masculí de Jordi Garcia i David Aldabert, molt minvat i condicionat per les baixes va caure a la pista del Mataró, on dissabte el Sènior A vencia. Malauradament el guió no es va repetir i els maresmencs imposen la llei, el joc i el físic i liquiden el duel en una primera part, on el Círcol aguanta 5 minuts l’escomesa local. La resta del matx és un monòleg mataroní.\nSom iniciats el mes de març, i s’albira ja la recta final de la temporada. Els partits comencen a adquirir més transcendència pel que pot condicionar en el futur. L’exemple més clar del que us estem explicant, el trobem a la tercera pota d’aquest triangle on s’ha desenvolupat la jornada de bàsquet a Can Cartrons. A Can Masallera, a Sant Boi de Llobregat, el Júnior B femení, líder de la Lliga, visitava el feu baixllobregatí per enfrontar-se al segon classificat. La victòria seria clau per dictar sentència en els encreuaments de la tercera fase per tenir un, a priori, camí més accessible a la lluita per a Campionats. Conscients i mentalitzats del fet, ambdós conjunts, Círcol i Sant Boi van plantejar un partit preciós on cap dels dos contendents deixava anar el rival. Les noies de David Manzanares i David Palomares es van esforçar el màxim, van donar el millor de si, i amb una gran mostra de caràcter van resoldre favorablement el partit. Totes les peces del puzzle es van conjuntar en una pressió defensiva asfixiant els 40 minuts que va superar els moments de rauxa ofensius locals per reduir marges. La victòria porta com a premi, el primer lloc matemàtic a la segona fase, a manca de només dues jornades per la conclusió del segon tram de Campionat. Un premi més que merescut a una gran trajectòria. Moltes felicitats.\nVictòria a Sant Boi i liderat final de la segona fase de la Lliga pel Júnior B femení\nMarxàvem a dinar, aquest diumenge, amb la bona notícia des de Sant Boi, tot pensant en una tarda de derbi a Casagemes i de visita a Barcelona.\nAl Poliesportiu del Carrer Antoni Maura trobem la repetició del Minguella – Círcol a Tercera, de dissabte, aquest cop en la categoria de Sots25. I, com va passar dissabte, el Círcol va tornar a casa amb el sarró ple. Nou triomf del conjunt de Santi Rodríguez que sempre va dominar, més a bastament a partir del segon quart, assolint marges de 30 punts a l’electrònic, un duel calent i tens on els factors extraesportius i motivadors del derbi van superar per moments el treball esportiu a pista. En els 30 primers minuts de l’enfrontament, tot estava dat i beneït.\nSeguint la tònica d’aquest triangle Badalona – Baix Llobregat – Maresme protagonista avui de “El Final de la Jornada”, a dins hi trobem el duel a la Tercera Catalana femenina. Al Poliesportiu Valldaura, al districte de Nou Barris de Barcelona, el Sènior femení, el Círcol Centre Mèdic La Vila s’enfrontava al conjunt de la capital catalana. En una de les pistes més complexes al joc de les badalonines, les noies de Lluís Alarcón solventen per un sol i patit punt davant d’un molt combatiu rival, una gran victòria que els aporta experiència i maduresa per futures situacions semblants.\nAjustada victòria del Círcol Centre Mèdic La Vila a pista del Nou Barris\nAmb aquesta bona nova en clau Círcol, no exempta de patiment, tanquem la jornada del primer cap de setmana de març, amb la primavera acostant-se i amb la recta final de temporada a tocar. Ha estat una jornada viscuda en tres punts bàsics i molt positiva pel bàsquet del Círcol.\n“El Final de la Jornada” torna la setmana que ve per seguir relatant-vos un nou capítol a la història de la temporada 2016-2017.\nFins aleshores, que tingueu una molt bona setmana.


El bloc de la mami: amanida amb maduixes\nESTIU TEMPS DE FRUITES\nAprofitem ara que és el temps de fruites diferents. Per què no en posem a l'amanida? En podem trobar tot l'any gairebé de maduixes però el seu temps és ara. Posem-ne a l'amanida també.\nL'amanida ens permet posar en solfa tota la imaginació que tinguem. No ho convertiu en una olla de grills, fem una simfonia, pensem que els gustos es casin entre ells i que hi trobem diferents textures i feu una vinagreta per cada amanida. Avui serà una vinagreta de nous. Ja veureu quina amanida més senzilla i original.\nfulles d'enciam francés o de fulla de roure\nvinagreta de nous:\n6 trossos de nous\n2 cullerades de vinagre de módena\nPosem l'enciam ben net i ben escorregut, sense gota d'aigua en una plàtera.\nPassem tots els ingredients de la vinagreta pel turmix i ho tastem. Si queda espés afegiu una mica d'oli i vinagre, sempre més oli que vinagre.\nBarregem l'enciam amb la salsa vinagreta.\nAgafem l'avocat i el tallem pel mig. En un dels costats ens quedarà l'òs, amb la punta del ganivet el clavem i així estirem cap enfora el pinyol i el treiem de l'avocat. Amb ajuda d'una cullera comencem per una punta i anem separant la pell de la carn de l'avocat. Ara ja el podem tallar i posar a l'amanida. És una manera de pelar-lo sense que se'ns desfaci a les mans.\nAgafem les maduixes ben netes i les tallem pel mig i les posem també a sobre.\nPer últim si volem hi podem posar unes anous trencades a trossos.\nPublicat per La Mami Etiquetes de comentaris: amanides, fruita, ràpida, salsa\nAnònim 1 de juliol de 2011, a les 20:57\nUna amanida boníssima i molt estiuenca. La vinagreta m'ha agradat molt. L'haurem de provar! ;)\nLa Mami 2 de juliol de 2011, a les 13:07\nSi fas la vinagreta recorda que en pots fer més quantitat i guardar-la forces dies en un pot de vidre a la nevera. Sempre la tindràs a punt! Petons\nbet 7 de juliol de 2011, a les 20:57\nOhh m'encanta l'amanida amb maduixes!! la propera vegada hi posaré alvocat també, un dia hi vaig posar gambetes saltejades, també va quedar bona! De vegades faig una confessió, i és que la fruita sola no m'agrada gaire..! ara a l'estiu fresqueta encara, però per no deixar-ne de menjar sempre intento posar-la a les amanides o altres plats... Petons!\nLa Mami 12 de juliol de 2011, a les 19:16\nA mi també m'agrada molt la fruita a l'amanida. He de penjar una amanida amb tot de fruites i mozzarella. Boníssima!


Toni Lucas, president de la falla Hostalets: “Diari d'un president”\nUn any més, hem demanat als presidents i falleres majors, tant infantils com adults, que ens compten amb les seues pròpies paraules com ha sigut la seua experiència al capdavant de cada una de les sis falles de Puçol. Este és el text que ens ha enviat Toni Lucas, president de la falla Hostalets.\nDia 20 de març: 10,30 hores m'alce per a acabar de fer unes cosetes en el casal, el cansament seguix en el meu cos, a l'arribar al carrer trobat alguna cosa a faltar... ELS NOSTRES MONUMENTS, sent un buit en el meu interior com el de l'encreuament en què els vam col·locar, unes llàgrimes afloren sobre les meues galtes, uffff, angoixat seguisc per a avant i per la meua ment passen seqüències de tot allò que s'ha viscut durant la nostra volgudíssima i esperada SETMANA FALLERA...\nDia 15: camió amunt, camió baix transportant els ninots, nit de la plantà, mirant com els artistes acaben de retocar els ninos, tirant arena, posant gespa perquè tot estiga a punt per a quan passe el jurat, no pot faltar un detall si volem que el premi siga el nostre...\nDia 16: primeres cercaviles, HOSTALETS es vist de gala i trau a lluir els seus trages, a la vesprada cita ineludible i esperada per tots: ENTREGA DE PREMIS, els nervis es noten en el consistori, mirades cap a tots els costats, respiracions accelerades... Tant els fallers de la plaça com els de dalt esperen que la seua comissió siga la nomenada per a rebre cada un dels premis; al final tot es va acabar una vegada repartits, l'enhorabona als guanyadors i comencem la festa...\nDia 17: cercaviles conjuntes en el qual ens mesclem fallers de totes les comissions de Puçol, toca passeig pel poble acabant en visita als nostres majors de la residència.\nDia 18: vesprada esperada per tots, toca l'OFRENA, veure vestides a 150 persones de la teua comissió és un sentiment que no es pot plasmar amb lletres, a la nit PLAYBACKS, a l'acabar bou mecàniques i disfresses ambientades amb la discomòbil. Playbacks quasi inigualables amb més de 300 persones de públic.\nDia 19: últim dia de falles comença amb la missa de SANT JOSEP, a l'eixir de l'església i abans de les nostres cercaviles la fallera major ens delecta amb una suculenta taula plena de menjars... menjar i beguda per a tots, no oblidant-se de les caramel·lets dels xiquets i els NO TAN XIQUETS.\nAçò va arribant a la seua fi amb la no desitjada cremà dels monuments: primer l'infantil, després el gran, els dos queden consumits per les flames com atapeïts queden els nostres cors.\nLa setmana fallera arriba a la seua fi no sense abans fer l'últim acte d'HOSTALETS, l'entrega de diplomes de totes les anècdotes succeïdes en la setmana, acompanyada amb un suculent godet de xocolate de la casa, XOCOLATE HOSTALETS MARCA REGISTRADA, no tastareu un altre igual, uns cruasans, ensaimadetes i coca de llanda.\nMariló, Claudia, Enric, he passat uns dies inoblidables amb vosaltres, heu sigut uns representants magnífics, la FALLA HOSTALETS està molt orgullosa de tindre-vos en la seua comissió i jo per descomptat em sent agraciat amb el vostre comportament, GRÀCIES PER TOTS EIXOS BONS MOMENTS...\nEscriu Toni Lucas\nPresident Falla Hostalets 2011-2013


INFORMACIÓ SOBRE ADMISSIÓ D’ALUMNAT PER AL CURS 2020-21\nPortadaEl Poble de l'AlcúdiaFarmàciesSample Data-ArticlesINFORMACIÓ SOBRE ADMISSIÓ D’ALUMNAT PER AL CURS 2020-21\nEl DECRET LLEI 2/2020, de 3 d’abril, de mesures urgents, en l’àmbit de l’educació, de la cultura i de l’esport, per a pal·liar els efectes de l’emergència sanitària provocada per la Covid-19.\nEl DECRET 35/2020, de 13 de març, del Consell, de modificació del Decret 40/2016, de 15 d’abril, pel qual es regula l’admissió en els centres docents públics i privats concertats que imparteixen ensenyaments d’Educació Infantil, Educació Primària, Educació Secundària Obligatòria i Batxillerat.\nL’ORDRE 5/2020, de 31 març, de la Conselleria d’Educació, Cultura i Esport, de modificació de l’Ordre 7/2016, de 19 d’abril, de la Conselleria d’Educació, Investigació, Cultura i Esport, per la qual es regula el procediment d’admissió de l’alumnat en els centres docents sostinguts amb fons públics de la Comunitat Valenciana que imparteixen ensenyaments d’Educació Infantil, Educació Primària, Educació Secundària Obligatòria i Batxillerat.\nELS CENTRES DE L’ALCÚDIA FARAN LA JORNADA DE PORTES OBERTES en format virtual.\nDes del dia 4 de maig i fins que s’acabe el procés d’admissió podeu visitar les webs del centres i conèixer la seua metodologia de treball, les seues instal·lacions i horaris.\nTot el procés d’admissió anirem fent-lo públic des de la pàgina de l’Ajuntament i en les webs del centres i de les AMPes.\nAtenent al CAPÍTOL II punt 6 del DECRET LLEI 2/2020, de 3 d’abril, de mesures urgents. INFORMEM QUE:\nEl pare i la mare o tutors legals, dels alumnes que faran aquesta admissió hauran de tindre vigent algun d’aquestos sistemes d’identificació per realitzar la sol.licitud:\n- Certificat digital emés per l’Agència de Tecnologia i Certificació Electrònica de la Generalitat (ACCV), també a l’Ajuntament.\n- Sistema d’identitat electrònica per a les administracions Cl@ve. – eDNI, amb el seu respectiu lector.\n- Combinació del DNI i IDESP o número de suport, juntament amb l’acceptació de comprovació davant del Ministeri de l’Interior.\n- Combinació del NIE i IXESP, juntament amb l’acceptació de comprovació davant del Ministeri de l’Interior.\n- Número de certificat de registre de ciutadania de la Unió Europea, precedit per la lletra C, juntament amb l’acceptació de comprovació davant del Ministeri de l’Interior.


Un tel als ulls: Del diari d'una dona (i13)\nBé, ja semblava que anava a acabar així, la protagonista no estava massa bé i estava començant a agafar paranoies. Millor que la treguin del mapa, i sobretot que es mediqui! Bona història!\n3 de març de 2010 a les 7:46\nAixí que la Laura i el González són encunyats... Tenies asos sota la màniga.\n3 de març de 2010 a les 7:47\nUf, quin descans arribar a un final feliç: tothom casat o medicat.\nAix!... la medicació... i és que no es pot deixar així com així la medicació! :)\n3 de març de 2010 a les 8:13\nMolt bona història Clidice! Les pastilletes (les que recepten els metges, eh!) mai no s'han de deixar de prendre.\nHem disfrutat però és una història trista i real como la vida misma.\n3 de març de 2010 a les 10:11\nVaaaja, al final una tempesta en un got d'aigua!!! Com t'agraeixo que s'hagi acabat així, estimada! Les grans històries melodramàtiques fan molta angúnia i, total, com tu dius, ja estan totes escrites, per tant ens les podem estalviar!\nEndavant, potser les petites històries quotidianes són les úniques que tenen sentit després de Joyce!\n3 de març de 2010 a les 10:32\nsol passar que sovint res és el que sembla i res sembla el que és. Al cap i a la fi les aparences no enganyen, només són aparences.\n3 de març de 2010 a les 10:56\nUn sac de paciència necessitarà el Josep Lluís!\nEns has tingut a tots ben entretinguts Clídice!\n3 de març de 2010 a les 11:41\nmolt bon finla! i quin descans m'ha quedat ara :-)\n3 de març de 2010 a les 13:52\nUn final inesperat, sort que la sang no ha arribat al riu i amb uns quants grapats de pastilles tot s'arreglarà, tot i que penso que ja es pot anar buscant feina.....\n3 de març de 2010 a les 15:07\nEn aquest país ens agrada molt treure conclusions, i un cop més es demostra que de vegades les conclusions poden ser precipitades.\nCom pot ser que sense dormir en tota la nit, la Laura, el Gonzàlez, el Jordi...puguis fer un bloc tan interessant, i ben fet?\n3 de març de 2010 a les 17:15\nGran i inesperat final! Quina volta tan espectacular al final! Diria que no l'ha necertat ningú!\n3 de març de 2010 a les 17:31\nXeXu d'entrada tu ho tenies clar, em sembla que ets qui ha guanyat el premi al més "avisat" ^^\nPantagruel i és que no som pas tots descendents de la mateixa mona? I mai et refiïs de les meves mànigues :D\nAllau oi que si? ja ratllava :P\nCarme ja tens raó ja, i tanta gent que volta sense prendre-se-la! :D\nòscar gràcies maco :) cal fer cabal als metges, que per això han estudiat, o no ^^\nmontserratqp gràcies, me n'alegro. I si, no negaré que he pessigat d'aquí i d'allà de coses viscudes "en mi calne" :)\nLilith i què volies? un esquarterament? nooooo que a mi la sang em fa venir basques ;) Petons guapa! :)\nFrancesc P. caram! has estat definitiu! una abraçada :)\nMinnie ai el Josep Lluís, si no és d'estranyar que es tanqui amb els seus vaixells en miniatura! Gràcies per ser-hi! :)\nkika a mi també! :P ja n'estava una mica cuita de les neures d'aquesta paia! :)\ngarbi24 bé, crec que podem deixar-la viure de l'estat una bona temporada, fins que la medicació faci efecte :) al cap i a la fi és ben digna de commisseració, no trobes?\nMiquel Saumell ;D ningú és prou bo ni ningú és prou dolent en aquest món :)\nJordi Tudó moltíssimes gràcies maco! a la recíproca! :)\nAlbert B. i R. bé, n'hi ha hagut, els més malfiats, que s'hi han apropat :D moltes gràcies per ser-hi :)\n3 de març de 2010 a les 18:12\nJo és que dec ser un malalt no medicat però aquest final no m'ha acabat de convèncer. Massa "happy end" i políticament correcte...\nPerò no me facis cas, darrerament no serveixo per crític literari, ni de cinema, ni de teatre, ni... entre moltes altres coses!\nEn fi, potser les expectatives creades...\nMalgrat tot m'ho he passat molt bé. A veure quan en fas una altra!\n3 de març de 2010 a les 18:45\nEncara li han tingut massa consideració, no calia que en Gonzàlez li donés tantes explicacions.\nPotser pels teus lectors, si!\nHauràs de passar-li guions per en Bernet i Jornet i TV3 els adaptarà!\n3 de març de 2010 a les 19:14\nT'ho diré "clarament": KA BONA, CABRONA...\nUn gran invent, les històries en fascicles... FELICITATS!\n3 de març de 2010 a les 19:33\nO sigui la Laura no t'ha tret el lloc a la feina, li has donat en safata.\nEl final "medicat" -ja ho han dit- és una solució enginyosa, i serveix molt bé de final. Estic segur que molta gent s'hi sent identificada. I la cita del somni de la nit d'estiu, molt oportú. Llegir-lo medicat deu ser fantàstic.\n3 de març de 2010 a les 19:46\nM'ha agradat el final!!! Ai la medicació... je,je,... Bo i enginyós! Sí senyora!\n3 de març de 2010 a les 22:22\nGalderich ja ho sabia que et passaria això, vaig pensar en fer una bona escabetxina, però és que se m'havia acabat el catsup :( A la propera et prometo membres tallats i sang a dojo! :)\nCarme J ui! no cal! ells ja van sobradíssims de "coses rares" :) merci guapa :)\nSU :D em sembla que faig trampes, perquè m'ho passo més bé jo que els demés :D gràcies ;)\nRafel ei ei eiiiiii que jo encara en tinc de feina, que jo em prenc les pastilles i el meu company no es diu Josep Lluís! hahahahaha :) volia explorar altres opcions, però ho hagués fet massa llarg i m'avorria :)\nLluís Bosch merci :) la veritat és que tenia pànic de la xiulada, i vaig recordar que, per aquests casos, ningú millor que Puck :)\nThera gràcies guapa! havia de ser una mica versemblant i te'n puc garantir la versemblança ^^ Ai si us expliqués!\nNo et pensis, al principi em pensava que la tal Laura no seria de fiar, però a la prota se li en va la pinça força.\n4 de març de 2010 a les 7:41\nNo calia escalivar ningú. Un final de sexe en grup també hagués fet el pes :)) Molt bona!\n4 de març de 2010 a les 17:41\nXeXu un bon observador :)\nPuigmalet el sexe en grup, com menys paranoics entremig millor, no trobes? ;P


El Nou Sardenya es diverteix amb l'Europa (3-2) | L'Independent de Gràcia\nEl Nou Sardenya es diverteix amb l’Europa (3-2)\n19/01/2020 Esports / General / Notícia\nEl conjunt espaulat continua una setmana més en posicions de playoff i segueix la dinàmica golejadora de tota la temporada. En la victòria contra el Vilafranca, Amantini en pròpia porta, Monsó i Jorquera han estat els golejadors.\nLa primera meitat ha estat entretinguda d’ocasions al Nou Sardenya. El partit ha començat amb una lesió a l’espatlla de Víctor Oribe que ha hagut de ser substituït, i abans del minut 10, Sergi Masqué ha intentat una xilena que s’ha estavellat contra el travesser de la porteria de l’Europa, defensada novament per Uri Vives. Abans del quart d’hora de joc, el Vilafranca ha tornat a avisar, i després d’un rebot, Jordi Oribe ha tornat a enviar la pilota al pal. Quan més mal estava fent l’equip visitant ha arribat el gol local, després d’una centrada lateral de Jordi Cano que ha intentat desviar Amantini però la pilota ha acabat al fons de la xarxa. Poc ha durat l’alegria escapulada, perquè només tres minuts més tard, una falta xutada per Jordi Oribe s’ha acabat enverinant i sense que ningú la toqués ha acabat al fons de la xarxa. L’Europa s’hauria pogut tornar a posar per davant després d’una bona jugada d’Alfons Serra que ha assistit a Pastells i la seva rematada s’ha estavellat al pal i després Fontanils ha salvat sobre la línia de gol. A la mitja hora de joc, un nou contraatac dels de Vilajoana ha acabat amb la pilota als peus de Jordi Cano a la banda esquerra que ha volgut sorprendre el porter amb un fort xut, que aquest ha acabat salvant amb una bona aturada. Boira ha tingut l’ocasió més clara pels visitants, però el seu xut l’ha salvat Uri Vives, i amb l’empat a un s’ha arribat al descans.\nLa segona meitat ha començat amb un nou gol escapulat, després d’una centrada de David Jiménez que Monsó ha rematat des de l’àrea petita. Poc després ha arribar la jugada més inversemblant del partit, un mal entès entre Alberto i Uri Vives ha acabat amb una cessió del defensa, els locals no han pogut aprofitar l’ocasió i l’Europa s’ha estalviat un ensurt. Al minut 71, Joel Jorquera ha entrat al camp per Sergi Monsó i només quatre minuts més tard ha començat una diagonal des de la banda esquerra i abans d’entrar a l’àrea ha engaltat un xut que ha acabat a l’escaire de la porteria visitant. Amb el 3 a 1 semblava que l’Europa sentenciava el partit, però el Vilafranca no s’ha rendit, i abans del minut 80 ha fet el segon gol, obra de l’exescapulat De la Torre qui no l’ha celebrat. Joel Jorquera hauria pogut fer el quart, però el porter ha desviat la rematada, i l’Europa ha acabat sumant els tres punts.\nCan Pardal guanya visibilitat per l’enderroc de dues finques a Torrent de l’Olla


Premis del concurs Retrats de Fira Cocentaina 2014\nEl primer premi es va obsequiar a\nJosé Aparisi. El segon i tercer premi van ser entregats a Rafael Todolí i Gabriel Gisbert, respectivament.\nEnviat per Redacció Muntanyes en 20 de febrer de 2015.\nTags: Cocentaina, Fira tots Sants, Fotografia, Premis\n1er premi Foto José Aparisi./\nS’han disputat els premis de la tercera edició del concurs de fotografia Retrats de Fira. Així, el passat 17 de febrer es va reunir el Consell de Fira, presidit pel regidor de Fira, Vicent Sandoval, per a decidir els guanyadors de la passada edició 2014. En aquesta edició s’ha presentat 21 participants, amb un màxim de 10 fotografies cadascun i un total de 172 obres.\n2on premi Foto Rafael Todolí./\nLa fotografia guanyadora és una imatge de José Aparisi d’ambient del carrer Eixit de Garrotxa plena de gent i amb la vista del Castell de Cocentaina al fons. El segon premi és per a Rafael Todolí, qui ha fotografiat una dansada típica del Porrat Valencià, al Pla de la Font, reflex del nostre folklore i tradicions, colorista i animada. I finalment, el tercer guanyador ha sigut Gabriel Gisbert, que s’ha inspirat en el moviment de la sénia, un dels nuclis emblemàtics de la Fira, amb la seua altura majestuosa que pot veure’s des de diferents punts del recorregut.\nEls temes de les fotografies triades componen tres visions diferents d’un dels millors atractius de la Fira de Tots Sants, el seu ambient, les actuacions que omplen les diferents places i la fira d’atraccions dedicada als més xicotets.\n3er premi Foto Gabriel Gisbert\nRecordar que el concurs és amateur, se celebra durant els dies de Fira (31 d’octubre, 1 i 2 de novembre de 2014) i cerca reflectir l’ambient de Fira des de tots els punts de vista possibles, tradició, tecnologia, oci, turisme, gastronomia.


Les habilitats per a la vida a casa | Sigues TU\nEl programa de Dipsalut «Sigues tu» entrena les habilitats emocionals i socials d’infants i adolescents per tal de promoure hàbits de vida saludables.\nLes habilitats per a la vida són destreses de l’àmbit social, emocional i ètic que complementen i optimitzen els coneixements. Es tracta de capacitats com l’autoestima, l’habilitat de gestionar adequadament les emocions, el sentit crític, l’empatia, la creativitat o la capacitat de negociació. Aquestes habilitats poden treballar-se i desenvolupar-se; això és el que es fa amb programes com «Sigues tu, eines i actius per a la salut», de Dipsalut.\nEstà demostrat que treballar aquestes habilitats ajuda a prendre bones decisions en matèria de salut i a afrontar de manera positiva els desafiaments de la vida quotidiana.\nEl «Sigues tu» es desenvolupa en escoles i instituts, però és vital que les famílies també treballin en la mateixa línia a casa. És per això que proposem activitats i dinàmiques que us poden ajudar a treballar les habilitats per a la vida en família.\nClicant a les pestanyes següents trobareu els diferents recursos:\nRECURSOS PEL DOL I LES PÈRDUES


Locomotora blanc-i-blava | Román Martínez | cornellà de llobregat | Espanyol | L'Esportiu de Catalunya\nLocomotora blanc-i-blava Locomotora blanc-i-blava Locomotora blanc-i-blava Locomotora blanc-i-blava + Locomotora blanc-i-blava E-mail\ncornellà de llobregat - 11 octubre 2020 2.00 h\nEls jugadors de l’Espanyol celebren el gol de Raúl de Tomás, una diana que situa l’Espanyol líder RCDE / CARLOS MIRA.\nLocomotora blanc-i-blava Locomotora blanc-i-blava Locomotora blanc-i-blava Locomotora blanc-i-blava Locomotora blanc-i-blava E-mail\nespanyol 1 alcorcón 0\nESPANYOL:Diego López; Miguelón (Óscar Gil, 64’), Cabrera, Calero, Dídac; Darder,, Fran Mérida (Vadillo, 74’), David López, Matías Vargas (Campuzano, 74’); Wu Lei (Melamed, 46’), RDT (Pol, 82’).ALCORCÓN:D.Jiménez; David Fernández, Castro, José Carlos; Laure (Víctor, 61’), Gorostidi (Escardó, 86’), Boateng (Marc Gual, 61’), Sosa (Arribas, 79’); Fraile, Barbero, Juanma (Ernesto, 79’).GOLS:1-0 (75’) RDT.ÀRBITRE:Prieto Iglesias (navarrès) T.G: Laure (54’); Juanma (64’).PÚBLIC:5a jornada de la lliga de Segona divisió. RCDE Stadium.\nL’Espanyol continua de manera ferma el seu trànsit per la segona divisió. Ahir, una filigrana dins de l’àrea de Raúl de Tomás va certificar el triomf blanc-i-blau. El madrileny, que va tornar a la titularitat després de dues suplències, va demostrar que és un luxe per a qualsevol equip que el té en les seves files. Centrat i concentrat, és un passaport clau per validar el retorn a primera. Ja suma tres gols en cinc partits i sembla l’epíleg d’un curs que ha de ser esplendorós per omplir la seva motxilla de gols. La segona és una competició complicada, aspra i d’una gran exigència. La mostra més evident és la posada en escena de l’Alcorcón. Un equip combatiu i ordenat que va plantar cara a l’Espanyol durant gran part del partit. És el paradigma d’equip de segona que busca les pessigolles al rival i que ven molt car la derrota. Equips hermètics obliguen l’Espanyol a una ràpida circulació de pilota per desendollar les defenses. A més a més, i jugant a casa, l’Espanyol no pot jugar a l’empat, tot al contrari, sap que l’ascens passa per enllaçar victòries i al seu feu és un assignatura obligatòria. Un empat són dos punts perduts. Els adversaris de l’Espanyol viuen en un altre món. Els blanc-i-blaus són el gegant a batre i el full argumental de l’Alcorcón va anar per aquí. Defensa ferma i ordre, com a proposta per minimitzar les escomeses locals i caçar una contra per mirar de sumar els tres punts. L’Alcorcón va jugar bé, i per moments molt bé, amb les eines que té a l’abast. Però el ventall de possibilitats de l’Espanyol és majestuós. Ahir no hi eren ni Puado, Pedrosa ni Keidi Bare, convocats amb les seves seleccions, i, per acabar-ho d’adobar tampoc un futbolista essencial com Embarba, en quarantena per la Covid-19. Però ni amb això l’Espanyol perd potencial perquè té un fons d’armari il·limitat en relació amb els seus rivals. Amb aquest panorama qui vulgui guanyar l’Espanyol ha de fer un partit perfecte i, de retruc, tenir una quota important de fortuna. Si no es donen aquests ingredients l’Espanyol té potencial per descosir les defenses més hermètiques com la de l’Alcorcón, que només havia encaixat un gol en les quatre primeres jornades. A tot això, cal afegir la fiabilitat defensiva d’un equip que no ha encaixat cap gol en tot el campionat. Massa pedres en el camí per a qualsevol equip. Ni el bon partit del porter, que va fer dues bones aturades a De Tomás, va ser suficient per obtenir almenys un punt. A la tercer, el golejador blanc-i-blau no va fallar i va signar un triomf treballat però que serà la norma d’aquí fins a final de curs.\nPerò així és la segona divisió de recargolada i disposar d’un futbolista de la talla de Raúl de Tomás és un luxe que cal aprofitar. Llum per a un curs infernal que ha d’acabar en ascens. De moment, els blanc-i-blaus dormiran líders en espera del que faci l’Sporting de David Gallego, avui en el derbi asturià contra l’Oviedo.\nHem tingut tranquil·litat per obtenir el gol i la victòria. Encara no hem aconseguit res, tot i que s’ha de valorar el bon inici\nTenim il·lusió per començar, sabem la dificultat de la competició, hi ha molt bons equips\nGuanyar motiva i tenim ganes de tornar a jugar aviat per continuar guanyant\nTinc contracte i estic content; em dec a l’Espanyol i ho donaré tot en la categoria que sigui\nL'Esportiu. Nacional 11-10-2020, Pàgina 3